CELEX: 32013R0458
Language: sl
Date: 2013-05-16 00:00:00
Title: Izvedbena uredba Komisije (EU) št. 458/2013 z dne 16. maja 2013 o popravku Uredbe (ES) št. 589/2008 o podrobnih pravilih za izvajanje Uredbe Sveta (ES) št. 1234/2007 glede tržnih standardov za jajca

17.5.2013   
            
            
               SL
            
            
               Uradni list Evropske unije
            
            
               L 133/17
            
         IZVEDBENA UREDBA KOMISIJE (EU) št. 458/2013
   z dne 16. maja 2013
   o popravku Uredbe (ES) št. 589/2008 o podrobnih pravilih za izvajanje Uredbe Sveta (ES) št. 1234/2007 glede tržnih standardov za jajca
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 121(d) v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 589/2008 (2) določa podrobna pravila za izvajanje Uredbe (ES) št. 1234/2007 glede tržnih standardov za jajca. Besedilo opredelitve pojma „serija“ iz člena 1 navedene uredbe bi bilo treba pojasniti, da ne bi prihajalo do različne razlage in posledično različnih praks v državah članicah.
            
         
               (2)
            
            
               Uredbo (ES) št. 589/2008 bi bilo zato treba ustrezno popraviti.
            
         
               (3)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   V drugem pododstavku člena 1 Uredbe (ES) št. 589/2008 se točka (i) nadomesti z naslednjim:
   
               „(i)
            
            
               ‚serija‘ pomeni jajca v pakiranjih ali v razsutem stanju iz iste proizvodne enote ali pakirnega centra, zbrana na istem mestu, z istim datumom znesitve ali datumom minimalnega roka trajanja ali datumom pakiranja, istega načina reje ter v primeru razvrščenih jajc enake razvrstitve po kakovosti in masi;“.
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. maja 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 163, 24.6.2008, str. 6.